Stríðið í Úkraínu gæti varað árum saman og Vesturlönd þurfa að vera undir það búin að veita Úkraínu stuðning áfram. Þetta segir Jens Stoltenberg framkvæmdastjóri Atlantshafsbandalagsins.
Stoltenberg lét þessi orð falla í viðtalið við þýska dagblaðið Bild. Hann segir að þrátt fyrir að stríðið sé kostnaðarsamt verði Vesturlönd að halda áfram að senda Úkraínumönnum hergögn og nauðsynjar því kostnaðurinn verði umtalsvert meiri ef Vladimír Pútín Rússlandsforseti nái sínum markmiðum. Við þurfum að búa okkur undar það að stríðið gæti varað árum saman, segir Stoltenberg. Það sama segir Boris Johnson, forsætisráðherra Bretlands, sem fór í sína aðra heimsókn til Kænugarðs á föstudag.
"It would be a catastrophe if Putin won. It would be a catastrophe if he was able to secure the land bridge to the cities in the south that he has, to hold the Donbas. That's what he wants.
Boris Johnson segir skelfilegt að hugsa til þess að Pútín vinni stríðið. Stuðningur við Úkraínu sé nauðsynlegur til að koma í veg fyrir að Rússar nái Donbas. Breska varnarmálaráðuneytið birti í morgun yfirferð um átökin sem geisa hvað harðast við borgina Sjevjerodonetsk. Þar kemur fram að litlar breytingar hafi orðið síðasta sólarhringinn. Síðustu daga hafi verið nokkuð um liðhlaup úr úkraínskum hersveitum. Einnig segir breska varnarmálaráðuneytið að átök haldi áfram innan hersveita Rússa og dæmi séu um að hersveitir neiti að hlýða skipunum foringja sinna.
Framkvæmdastjóri Atlandshafsbandalagsins segir að Vesturlönd þurfi að vera undir það búin að veita Úkraínu stuðning áfram, stríðið geti varað í mörg ár í viðbót.